**מטלת הביצוע באזרחות – יב- פבר' 2020**

מטלת הביצוע- כחלק מהבגרות באזרחות, אנו נתמודד עם בעיה אזרחית אחת, ( בעיה שלציבור יש עניין בה ), הקשורה לתופעת תאונות הדרכים ,נלמד אודותיה ונמצא דרכים לפתור אותה.

מטלת הביצוע מהווה **20% מציון הבגרות הסופי** (שאר 80% הנותרים שייכים לממוצע הציון הבית סיפרי וציון המבחן העיוני).

**לתשומת ליבכם:**

**תלמיד שלא מגיש עבודה- אינו מקבל זכאות לתעודת בגרות!!!!**

* **כל חברי הקבוצה אחראים על תוכן העבודה ועל התהליך הקבוצתי. תלמיד שלא יגלה שותפות ומעורבות מלאה לכל אורך התהליך ציונו יינתן לא ע"פ המחוון.**

**היקף העבודה: מינימום 10 עמודים מודפסים.**

**אופן הדפסת העבודה:** **רווח שורה וחצי, גופן דוד david, גודל 12.**

**מבנה העבודה :** **(פירוט כל אחד מהמרכיבים של העבודה הכתובה)**

**עמוד שער:**

\* בדף השער יש לכלול את: נושא העבודה, שם משפחה+ שם פרטי של כל אחד מחברי הקבוצה, מס' ת.ז של כל כותב, מספר פל',כיתה, שם בית-הספר, שם המורה, תאריך הגשה

\* נושא העבודה – יש להציג את הבעיה הנבדקת שנגזרה .

**תוכן העניינים:**

\*פירוט ראשי הפרקים לפי סדר הופעתם בעבודה ומספרי עמודים.

**מבוא:**

**פרק ראשון-סקירת ספרות: - בדיקה עיונית.**

**פרק שני-בדיקה מעשית- בחירת כלי המחקר והצגת הממצאים .**

**פרק שלישי- סיכום /דיון והסקת מסקנות .**

**פרק רביעי- בחירת והצגת פתרון.**

**פרק חמישי- בחירת והצגת התוצר .**

**פרק שישי-אישי- רפלקציה .**

**רשימה ביבליוגרפית** .

**נספחים:**

דף השאלון/דף השאלות שנשאלו המרואיינים

פרוטוקול הראיונות/טפסי השאלונים שמולאו ע"י הנשאלים

צילומי /הדפסת המקורות

**דרך הגשת העבודה:**

1. את העבודה יש להגיש כאמור מודפסת ע"פ כל ההערות מאוגדת בספירלה (ניתן לעשות זאת בספריית ביה"ס).
2. 2. יש להגיש בתיקייה חצי שקופה את כל אחד מהשלבים שהוגשו לבדיקה/למשוב המורה + הערות המורה. כל שלב בניילונית חצי שקופה ע"פ סדר ההגשה כשהמשוב הראשון נמצא בחלק התחתון ומעליו יתר השלבים.

גם תיקייה זו יש להוסיף שער בהתאם להוראות המפורטות.

**לו"ז הגשת שלבי העבודה:**

|  |  |
| --- | --- |
| **שלב** | **תאריך הגשה** |
| הגשת מבוא | עד 23/2/2020 |
| הגשת המקורות שונים והסקירה הספרותית | עד 12/3/2020 |
| הגשת הכלי לבחירת איסוף הנתונים+ השאלות/היגדים שיוצגו בכלי זה | עד 15/3/2020 |
| הגשת פרק הממצאים,דיון ומסקנות | עד 22/3/2020 |
| הצגת פרק הצעת הפתרון+ פרק התוצר | עד 25/3/2020 |
| הגשת העבודה בשלמותה | עד 29/3/2020 |

**שימו** **לב**: **אי הגשה בזמן של כל אחד מהשלבים פירושה הורדה של 1 נקודות לכל יום אחור. לתומת ליבכם!!! לא יערך משוב ע"י המורה לאותו שלב.**

**שלב ראשון-גזירת בעיה**

הבעיה צריכה להיות ממוקדת וברורה-

* הבעיה צריכה להיות מנוסחת **במשפט,** מקושרת למושגים ספציפיים באזרחות, מתארת התנגשות בין שני מושגים באזרחות

על מנת להקל במציאת וניסוח הבעיה בה תעסקו, ענו על השאלות הבאות:

* 1. מי הפוגע?
  2. כיצד הוא פוגע?
  3. מהי הזכות/ העיקרון הנפגעים?
  4. הזמן והמקום שבו נערכה הפגיעה.

**דוגמא לשימוש בטבלה וגזירת הבעיה:**

|  |  |  |  |
| --- | --- | --- | --- |
| **מי הפוגע?** | **כיצד פוגע?** | **מהי הזכות הנפגעת?**  **מהו העיקרון הנפגע?** | **ניסוח הבעיה** |
| בעלי סופרמרקטים | לא מוכנים לקבל בקבוקים למחזור מהצרכנים ולהחזיר להם את דמי הפיקדון | הזכות לקניין | בעלי סופרמרקטים לא מוכנים לקבל בקבוקים למחזור ולהחזיר את דמי הפיקדון **ובכך** פוגעים בזכותם לקניין של הצרכנים |

**שלב שני-כתיבת המבוא לעבודה-10 נק'**

**המבוא נכתב בתחילת התהליך ומתוקן בסופו**

מטרת המבוא להציג בפני הקורא את עיקרי העבודה:

בתחילת המבוא יש להציג את סיפור המסגרת.

בהמשך יש להציג את הבעיה שנבדקה, יש לקשר את הבעיה שנבדקה ל- 3-5 מושגים ממקצוע האזרחות-להגדיר את המושגים ולקשרם לבעיה שנבדקה.אח"כ יש להסביר את הקשר של הנושא לחייכם ומדוע נבחר נושא זה.

בהמשך יש לתאר בקצרה את שלבי העבודה **.( חלק זה מוסיפים כשמסיימים לכתוב את העבודה)**

**שלב שלישי- פרק הסקירה הספרותית- 25 נק'**

**א. מציאת מקורות רלוונטים**

מטרת סקירת הספרות היא למצוא מקורות המבהירים את הבעיה ומכוונים לפתרונה.

סקירת ספרות מתבססת על **מינימום 3 מקורות** מגוונים , עדכניים, אמיניםורלוונטיים.

**המקורות צריכים להיות**

* **מגוונים**: חוק; הצעת חוק; פסיקה; פרוטוקולים; אמנות; מסמכים רשמיים; כתבה עיתונאית: ידיעה חדשותית, מאמר פרשני או כתבת תחקיר; מאמרמדעי או ספר. ניתן להתבסס גם על אמצעים ויזואליים; היצגים גראפיים וטבלאות למיניהן.
* **עדכניים**: משקפים מציאות עכשווית. \*לדוגמה: חוקים – לבדוק נוסח אחרון; נתוני למ"ס (הלשכה המרכזית לסטטיסטיקה) – העדכניים ביותר לשנה בה נבדקת הבעיה. **כתבות וכו' שפורסמו לא לפני שנת 2015**
* **אמינים**: צריך להיות ברור מי כתב ומתי; מהיכן נלקחו הנתונים: האם מקור ראשוני, כלומר - "הדבר עצמו": חוק, פרוטוקולים, פסיקות; או מקור משני – "דיווח בעיתון על..."; רצוי לחפש את המקור הראשוני ולע/אמת בינו לבין המקור המשני; לוודא פניה לאתרי אינטרנט אמינים. + **יש לציין את כתובות האתרים מהם נלקח כל מקור.**

**רלוונטיים**: קשורים לבעיה וגם **מקדמים לכיוון הפתרון.** **משקפים את הנושא לפחות מ- 2 היבטים** (חיובי/שלילי, בעד/נגד, השפעה על תחומים שונים)

**ב. סקירת ספרות**

**המרכיבים שצריכים להיות בסקירה הספרותית:**

סקירת הספרות צריכה להתייחס למרכיבי הבעיה הנבדקת הבאים: רקע הבעיה , בעלי עניין המעורבים בבעיה, חוק הרלוונטי לבעיה הנבדקת, ורמזים / הצעות לפתרונות לבעיה.

**פרטים טכניים לגבי דרך כתיבת הסקירה הספרותית:**

1. כתיבת סקירת הספרות תהיה **קצרה ותמציתית (עמוד עד שני עמודים**), ותכלול שימוש מושכל בשפת האזרחות.
2. **ייעשה מיזוג מידע שנלקח מהמקורות הנסקרים-** כדי לעשות זאת בדרך טובה **יש לקשר בין המקורות השונים שמצאתם תוך שימוש במילות קישור:**

|  |  |
| --- | --- |
| סוג הקשר | מילות הקישור |
| חיבור והוספה | ו...., גם, זאת ועוד, יתרה מזאת, יתר על כן, לא רק אלא גם. |
| ניגוד | אך, אבל, אולם, בניגוד לכך. |
| סיבה ותוצאה | לכן, לפיכך, כתוצאה מכך. |
| השוואה | בהשוואה ל...., בדומה ל....., כפי ש....., בניגוד ל...... |
| ויתור | למרת זאת, על אף ש...., חרף |
| הסבר | זאת אומרת, כלומר, דהיינו |
| קשר רעיוני | גורם נוסף ש...., מהדברים שהצגנו עולה כי....., הפתרון המתבקש בסוגיה זו הוא..... |

1. **מבנה הסקירה – הסקירה צריכה לכלול:**

א. פתיחה (הצגת הבעיה הנבדקת)

ב. גוף (מיזוג המקורות אשר מצאתם : רקע המתאר את הבעיה, החוק הרלוונטי, כתבות/פסקי דין רלוונטיים)

ג. סיכום (מסקנה שלכם שעולה מהנתונים ורמז לפתרון)

**\*מיזוג המידע יעשה כפי שלמדתם בשיעורי לשון.**

**שימו לב**: **אין לעשות "קופי פייסט" / להעתיק מילה במילה. המקורות חייבים לעבור עריכה שלכם וניסוח עצמאי.**

1. **המקורות יצוינו באמצעות הערות שוליים בגוף הסקירה** על ידי "מראה מקום" - תפקידם העיקרי הוא להצביע על המיקום המדויק ממנו נלקח הרעיון/הפרטים או הציטוט אשר מופיע בעבודה. כאן יינתנו כמה שיותר פרטים, על מנת שהקורא אשר ירצה לבדוק את מידת ההלימה בין הנכתב לבין המקור יוכל לאתרו במדויק.
2. **הוספת הערת השוליים תעשה בסוף ציטוט, אחרי המרכאות**, או אם סיכמתם ממקור מסוים, בסוף הסיכום מאותו המקור אחרי הנקודה בסוף משפט. נהוג לציינה במספר וההערה עצמה תופיע בתחתית העמוד שם רשמו את "מראה המקום" ממנו נלקחו הפרטים.

**כיצד מוסיפים הערת שוליים למסמך "וורד"?** בסוף השורה/הפסקה בה השתמשתם במקור מסוים לוחצים בסרגל הכלים על לשונית "הפניות" –נוסף מספר, הסמן קופץ לתחתית העמוד. זה המקום בו כתבו את הפרטים המדויקים של המקור בו השתמשתם. דוגמא למראה מקום.[[1]](#footnote-1)

1. **הנחיות לכתיבת הפרטים בהערת השוליים לגבי המקור בו השתמשתם:**
2. . מאמר מתוך עיתון , שבועון ודו שבועון

שם הכותב/כותבים,שנת פרסום.שם הכתבה,שם העיתון בו התפרסמה,תאריך מדויק בו התפרסמה הכתבה,ציון מס' העמוד והטור בעיתון

* לדוגמא- אמויאל , אילן, ודה וינטר , עמוס. ( 1995 ) . " לים חוקים משלו ". **הארץ** .

29 בספטמבר, 1995 , עמוד ב2 .

1. אתר אינטרנט

כתיבת המילים: מתוך אתר האינטרנט: שם וכתובת האתר.כתיבת המילים ;נלקח בתאריך: ציון התאריך בו לקחתם את הפרטים.

לדוגמא-

מתוך אתר האינטרנט: <http://www.etzel.org.il/tmunot/altelen.htm/> . נלקח בתאריך: 20.2.2020.

**דוגמא לסקירת ספרות:**

**הבעיה**: בחברות ציבוריות מספר הנשים במשרות דירקטור אינו שווה למספר הגברים במשרות אלו, ובכך נפגעת זכותן לשוויון.

הזכות לשוויון מהווה את אחת מאבני היסוד של המדינה הדמוקרטית בכלל, ובין נשים לבין גברים בפרט. אולם, גם כיום מתקיימים פערים בין נשים לגברים במקומות העבודה ובשכר. כאשר אנו בוחנים את המצב דרך בדיקת מספר הנשים המכהנות כדירקטוריות בחברות הציבוריות ניתן לראות כי עדיין לא מתקיים שוויון מיוחל זה.

בשנת 1994 חוקקה הכנסת את "חוק החברות". סעיף 219 בחוק זה דן במינוי חברי דירקטורים לחברות אלו. הסעיף קובע כי:

(א) מספר הדירקטורים ייקבע בתקנון ואולם, די אם נקבע בתקנון המספר המרבי והמזערי של הדירקטורים.

(ב) בחברה פרטית יכהן לפחות דירקטור אחד.

(ג) בחברה ציבורית יכהנו לפחות שני דירקטורים חיצוניים כאמור בסעיף 239,כלומר, בלשון החוק אין כל התייחסות למינם של חברי הדירקטוריון. עובדה זו עלולה להוביל למצב של אי שוויון בייצוג לנשים בחברות ציבוריות אלו.[[2]](#footnote-2)

על מנת לתקן מצב מעוות זה, הוצעו בשנים האחרונות מספר הצעות לתיקון החוק. אחת מהן הוצעה בסוף שנת 2009 על ידי ח"כ נחמן שי (קדימה) וח"כ שלי יחימוביץ' (עבודה). לפי ח"כ שי, בסעיף 219, אחרי סעיף קטן (ב) ייכתב: בדירקטוריון חברה ציבורית יינתן ביטוי הולם לייצוגן של נשים; לעניין זה, "ביטוי הולם" – לא פחות משתי נשים; לעניין זה, לא ימנו נשים אשר מתוקף תפקידן, מחויבות להשתתף בישיבות הדירקטוריון".[[3]](#footnote-3)

בהצעה זו מתייחס ח"כ שי לתיקון ל"חוק החברות הממשלתיות" אשר התקבל בשנת 1993. סעיף 18א' (א) בחוק זה קובע כי "בהרכב דירקטוריון של חברה ממשלתית יינתן ביטוי הולם לייצוגם של בני שני המינים." סעיף 18א' (ב) קובע כי "עד להשגת ביטוי הולם לייצוג כאמור, ימנו השרים, ככל שניתן בנסיבות הענין, דירקטורים בני המין שאינו מיוצג באופן הולם באותה עת בדירקטוריון החברה".[[4]](#footnote-4) יש לציין כי לפי החלטת ממשלה משנת 2007 "ייצוג הולם" משמעותו הגעה לשיעור של 50%. כלומר, אנו למדים בסעיפים אלו בחוק כי בחברות ממשלתיות יש לפעול למען השגת שוויון וייצוג הולם, ועד שייתקיים מצב זה יש לבצע העדפה מתקנת לטובת המין שאינו מיוצג כיאות.

כלומר, על פי החוק כיום בדירקטוריונים של רשויות ושל חברות ממשלתיות קיימת חובת ייצוג הולם לנשים. הדבר אינו קיים בחברות ציבוריות (הנסחרות בבורסה). הדרישה על פי הצעת החוק היא שכלל זה הנהוג בחברות ורשויות ממשלתיות יחול גם על חברה ציבורית הנסחרת בבורסה.

בשנת 2010 קיימה הועדה לקידום מעמד האישה ישיבה בנושא זה. לקראת הישיבה הזמינה אחת מחברות הועדה, ח"כ אורית זוארץ, דו"ח אשר מצביע על המצב הנתון. מהדו"ח עולה כי שיעור הנשים המכהנות כדירקטוריונים בחברות ציבורית עומד על כ17%. נתון נוסף אשר מעיד על חומרת הבעיה הוא שב122 חברות ציבוריות אין ייצוג לנשים בדירקטוריון כלל.[[5]](#footnote-5)

לסיכום, אנו רואים כי לפנינו בעיה אקטואלית אשר לא נפתרה גם כיום. בסוגיה זו עסקו חברי כנסת רבים ונדמה כי הנסיונות לתקנה נמשכים בימים אלו. באופן אישי, הופתענו לגלות שגם כיום, במאה ה-21, עדיין לא תוקן חוק זה. זוהי עדות נוספת, מבחינתנו, לפגיעה בזכות לשוויון של הנשים בישראל. לדעתנו, הנתונים הללו מחייבים את הרשויות השונות למצוא פתרון הולם ומיידי לכך. פתרון אפשרי הוא קבלת הצעות התיקון החוק השונות אשר הוגשו. פתרון נוסף יכול להיות עידוד נשים על ידי מסע פרסום ללחום למען קידומן במקומות העבודה.

**שלב רביעי- בדיקה מעשית-20 נק'**

**א. בחירת ובניית כלי לאיסוף נתונים**

לאחר שבדקתם את הבעיה מבחינה עיונית (תוך שימוש במקורות) עליכם לפנות לבדיקה מעשית ועצמאית של הבעיה. עליכם **לבחור כלי מחקר** בו תעשו שימוש, **ולנמק מדוע בחרתם בכלי זה.**

**קיימים שני כלים אפשריים: ריאיון ושאלון**

**ריאיון** הוא כלי לאיסוף נתונים באמצעות שיחה יזומה בין שני אנשים או יותר, בה המראיין מנסה להשיג מידע מן המרואיין על נושא מסוים, באמצעות סדרת שאלות המתפתחות בהדרגה. חשוב לוודא את מידת הרלוונטיות של המרואיינים לנושא.

* יש לראיין 2 אנשים שונים מגופים שונים. יש לנמק מדוע נבחרו מרואיינים אלו.
* הראיון יכלול שאלות גם על הבעיה עצמה ,על דעתו האישית של המרואיין לגבי הנושא והצעה/הצעות לפתרון הבעיה.
* שאלות הראיון יוצגו בנספחים.

**שאלון** הוא כלי לאיסוף נתונים המסייע ברכישת ידע המבוסס על ניסיונם או דעתם של אחרים, באופן מסודר ושיטתי. באמצעות השאלון מתקבלים ממצאים (שחלקם כמותיים) וניתוחם מסייע במתן תשובות מתאימות לבעיה ומכוונות לפתרונה.

* נדרשים 20-25 נשאלים, בין 7-10 היגדים בשאלון .
* יש להציג את אוכלוסיית המחקר כיעד לשאלון ולנמק מדוע נבחרה .
* השאלון יכול לכלול שאלות פתוחות (למשל: מה דעתך על.....) או סגורות (למשל: נכון/לא נכון, מסכים/לא מסכים, מסכים במידה רבה, /מסכים במידה מועטה, /לא מסכים.).
* חייבת להיות בשאלון התייחסות להצעה/הצעות לפתרון לבעיה.
* דף שאלון ריק יוצג בנספחים.
* ריכוז הנתונים אשר התקבלו מהשאלון יוצגו בנספחים.

יש להתייחס לנקודות הבאות בעת תכנון עבודת השטח:

* מהן השאלות שאנחנו רוצים לברר וכיצד נברר זאת?
* אילו ראיות חדשות, שלא סיפקה לנו סקירת הספרות, אנו יכולים לאסוף מהשטח; מה אנחנו יכולים להפיק מהשטח שלא הפקנו מסקירת הספרות?
* איך נפיק זאת?
* מהו הכלי לאיסוף נתונים (מבין השניים שהוצגו בפניכם) המתאים?

מהם השאלות / ההיגדים / היעדים והקריטריונים (בהתאם לכלי שנבחר על-ידי הקבוצה – שאלון / ריאיון / תצפית) שיאפשרו לנו להרחיב את הידע שלנו על הבעיה ולקרב אותנו לפתרון?

**ב. הצגת הממצאים**

בשלב זה, עליכם לעבד את הממצאים הגולמיים שנאספו, לערוך אותם ולהציגם.

**מבנה הפרק** - לפרק זה ארבעה חלקים:

**חלק א –** הצגה של הבעיה הנבדקת כפי שהוצגה בסקירת הספרות.

**חלק ב –** הצגת הממצאים אשר עלו מכלי המחקר בו בחרתם תעשה בצורה הבאה:

* עליכם להציג את הכלי לאיסוף נתונים שבחרתם,(ריאיון/שאלון), מדוע בחרתם דווקא אותו ולפרט על יתרונותיו וחסרונותיו.
* עליכם לתאר את השטח אותו בדקתם (אוכלוסיית היעד לשאלון/ לראיון ומדוע נבחרה). כמו כן עליכם להסביר מה ביקשתם להשיג על ידי השאלות/ שבחרתם.
* עליכם לכתוב דו"ח מסכם לממצאים שנאספו מהשטח:
  + אין להציג את **כל** הנתונים שנמצאו בצורה גולמית אלא לתמצת ולסכם אותם. למשל: "רוב הנבדקים הסכימו ש......" או "רק מיעוט מהנבדקים ידע על קיומו של חוק......". מה השורה התחתונה של הנתונים?
  + רצוי לבחור כמה מהנתונים המשמעותיים ביותר ולהציגם בצורה חזותית, כגון גרף או טבלה.
* עליכם לכתוב את הממצאים אשר מצאתם בסקירת הספרות.

**שלב חמישי- א. דיון ב. מסקנות-10 נק'**

**חלק א- דיון**

בדיון בממצאים שהעלתם במהלך שתי הבדיקות (התיאורטית בסקירת הספרות, והמעשית שלכם) את מתבקשים לענות בצורת סיכום על השאלות הבאות:

* מה למדנו מהממצאים שנאספו בשטח?
* איזה מידע חדש התווסף?
* איך המידע הנוסף מתקשר לבעיה?
* איך המידע החדש מתחבר לסקירת הספרות?
* האם קבלנו תשובות לכל השאלות שביקשנו לבדוק? אילו שאלות נשארו פתוחות? אילו שאלות מתעוררות בכם בעקבות הממצאים שמצאתם?
* האם המידע הנוסף מקרב אותנו למציאת פתרון לבעיה?
* הדיון ישקף חשיבה ביקורתית אשר התקיימה בין חברי הקבוצה בעת עריכת הממצאים.

**חלק ב – מסקנה.**

בחלק זה עליכם להציג טיעון או מסקנה המבוססים על הנתונים שאספתם במסגרת סקירת הספרות ובמסגרת עבודת השטח. המסקנה צריכה לתת כיוון למציאת הפתרון לבעיה אתה אתם חוקרים לאורך מטלת הביצוע.

דוגמא למסקנה: לאור הממצאים שציינו מסקנתנו היא שקיימת בעיה במודעות של אזרחי ישראל לחוק x, ועל כן הם אינם מממשים את זכויותיהם כפי שנקבע בחוק ומגיע להם. יש לפעול למען ..... ש......

**שלב שישי- הצגת הפתרון-5 נק'**

לאחר בדיקת הבעיה מהיבטים שונים ובצורות שונות (עיונית ומעשית) ולאחר סיכום הנתונים והסקת מסקנות עליכם לנסח רעיון שאם יבוצע (על-ידי גורם אזרחי כלשהו אליו יופנה) הדבר עשוי להביא לפתרון הבעיה.

על הפתרון לכוון ל**מעורבות אזרחית**.

עליכם להציע לפחות שני פתרונות ,להסביר כל אחד מהם ואח"כ לבחור מבניהם את הפתרון הטוב ביותר לדעתכם.

הצגת הפתרון צריכה לכלול שני נתונים הכרחיים:

1. **מה צריך לעשות כדי לפתור את הבעיה. ב. מי הוא הגורם שבידיו לעשות זאת.**

עליכם לנמקמדוע בחרתם דווקא בפתרון הנבחר תוך **ציון** פתרונות אחרים אפשריים שעלו לדיון בקבוצה.

**מבנה הפרק**- בכתיבת הפתרון התייחסו לנקודות הבאות:

1. אזכור הבעיה הנבדקת
2. ניסוח הפתרון אפשרי ראשון המוצע לבעיה שנבדקה
3. ניסוח פתרון אפשרי שני המוצע לבעיה שנבדקה
4. בחירת הפתרון המועדף ונימוק הבחירה, הצגת יתרונות וחסרונות שלו על פני פתרונות אפשריים אחרים. כאן עליכם לעמת את הפתרון הנבחר עם הפתרונות שלא נבחרו.

**שלב שביעי**- **התוצר- 5 נק'**

התוצר הוא שלב בתחילת הביצוע של הפתרון המוצע, כלומר הצגת הרעיון שלכם לפתרון בפני מי שיוכל לבצעו. לאחר בחירת הפתרון המועדף, על הקבוצה למצוא את הדרך המתאימה ביותר באמצעותה יועבר המסר לגורמים המתאימים, **להציג את המסר (הפתרון המוצע) בדרך שנבחרה**. במידת האפשר יש להעבירו / לדאוג להגעתו לידי הגורמים הרלוונטיים. כלומר, לא להסתפק בכתיבת התוצר אלא לפעול במרחב האזרחי [שליחת המכתב לנמען; ארגון הפגנה ( כולל פניה למשטרה לקבלת אישור, למשל, גם אם לא תתקיים בפועל); יצירת קשר עם חברי-כנסת; ביצוע השלבים הראשונים להגשת עתירה לבג"ץ; שיתוף פעולה עם ארגונים שונים הקשורים לפתרון המוצע וכו'].

**מבנה הפרק** - בחרו בתוצר מתאים והתייחסו לנקודות הבאות בכתיבתו:

1. הצגת התוצר באמצעותו יועבר רעיון הפתרון וציון הגורם אליו הוא מופנה. כלומר, יש להציג את התוצר **במלואו** (לא לדווח "אנו נכתוב מכתב ל...." אלא ממש לכתוב את המכתב ולהציגו)
2. נימוק הבחירה בתוצר המוצע.
3. נימוק הבחירה בגורם אליו מופנית הצעת הפתרון.
4. העברה בפועל של התוצר לגורמים הרלוונטיים [נייר עמדה / מאמר לעיתון – לשלוח למערכות עיתונים לפרסום; טיוטת הצעת חוק – לשלוח לחברי הכנסת; עצומה – להחתים את קהל היעד המתאים ולשלוח לגורם הרלוונטי; הפגנה – ארגון ההפגנה לפרטיה (גם אם לא מקיימים אותה בפועל).
5. דיווח האם התקבלה איזו תגובה לתוצר אשר שלחתם מהגורם המיועד.

**שלב שמיני-שלב אישי- רפלקציה- והגנה על העבודה-20 נק'**

* תיעוד עבודת הקבוצה: **יש לכתוב באופן מפורט, לנמק ולהדגים.** הערך את עבודת הקבוצה מנקודת מבטך: יעילות; תכנון מול ביצוע; עמידה בלו"ז; חלוקת תפקידים וביצוע; סובלנות בקבוצה; דיונים פתוחים; דיונים מועילים. **יש לכתוב באופן מפורט, לנמק ולהדגים.**
* תיעוד אישי: **יש לכתוב באופן מפורט, לנמק ולהדגים.** האם מילאתי את תפקידי כפי שהוגדר? האם עמדתי בזמנים? האם הקבוצה הייתה סובלנית כלפיי? מה למדתי על עצמי? מהי התובנה שלי לאחר סיום העבודה? אילו שאלות התפתחו אצלי בעקבות העבודה? תשובות שנתתי לעצמי על כך?

**שתהיה לנו עבודה מוצלחת, מעניינת ומהנה!**

**טופס לציינון – הערכת מטלת הביצוע (34283)**

**קיץ –2020**

|  |  |
| --- | --- |
| **ממדים וצינון/ אבן היסוד** | **קריטריונים לבדיקה/ מרכיבים** |
| **מבוא**  **עד**  **10עד נק'** | **מבוא**   * תיאור קצר של התופעה הכללית * הבעיה האזרחית : * מעלה סוגיות ערכיות/דילמות ערכיות , * מזמנת פתרון מעשי המבטא מעורבות אזרחית-חברתית * ממוקדת ובהירה   קישור את הבעיה שנבדקה ל- 3-5 מושגים ממקצוע האזרחות-(הגדרת כל מושג וקישורו לבעיה שנבדקה.   * רלבנטית לחברי הקבוצה- הסבר הקשר של הבעיה לחייכם-מדוע נבחר הנושא.   תיאור קצר של שלבי העבודה |
| **בדיקת עיונית -סקירה ספרותית**  **עד 25 נק'** | * בחירת והצגת לפחות 3 מקורות עדכניים, אמינים ורלוונטיים. * המקורות מבהירים את הבעיה האזרחית ומאפשרים למקד אותה. * **סקירה ספרותית** * הצגה תמציתית של המידע הרלוונטי מכל אחד מהמקורות תוך **מיזוג** המידע והדגשת ההיבט האזרחי של המידע שנדלה [שימוש בשפה אזרחית / קישור למושגים באזרחות] * ציון המקורות עליהם מתבססת הסקירה באמצעות הערות שוליים. * ניסוח ממוקד של הבעיה האזרחית הנבדקת לאור ממצאי סקירת הספרות. |
| **בדיקה מעשית- בניית כלי איסוף הנתונים והצגת הממצאים**  **עד 20 נק'** | * **כלי המחקר-** על כלי המחקר לספק נתונים הנדרשים להבנת הבעיה שבה עוסקת העבודה ולהתוויית דרך לפתרון הבעיה. * בחירת כלי המחקר, הצגתו, הצגת יתרונותיו וחסרונותיו. * תיאור אוכלוסיית היעד ומדוע נבחרה. * הסבר מה ביקשתם להשיג על ידי השאלות שבחרתם. * **הצגת ממצאים** כתיבת דו"ח מסכם לממצאים שנאספו מהשטח: הצגה בהירה- חזותית ו/או מילולית , של עיקרי הממצאים. * כתיבת ממצאי סקירת הספרות. |
| **דיון ומסקנות**  **עד 10 נק'** | **דיון.**  **הצגת טיעון/מסקנה המתבסס על עיבוד הממצאים שנאספו במסגרת הסקירה הספרותית והממצאים בשטח.הטיעון כולל:**  **הצגת הבעיה הממוקדת.**  **נימוק (אחד לפחות) המתבסס על הבדיקה העיונית.**  **נימוק (אחד לפחות) המתבסס על הבדיקה המעשית.**  **מסקנה המוצגת בצורה משכנעת ותורמת להתוויית דרך לפתרון הבעיה.**  הדיון צריך לכלול בצורת סיכום תשובות לשאלות הבאות:   * מה למדנו מהממצאים שנאספו בשטח? * איזה מידע חדש התווסף מהממצאים שנאספו? * איך המידע הנוסף מתקשר לבעיה? * איך המידע החדש מתחבר לסקירת הספרות? * האם קבלנו תשובות לכל השאלות שביקשנו לבדוק? אילו שאלות נשארו פתוחות? אילו שאלות התעוררו בעקבות הממצאים שמצאתם? * האם המידע הנוסף קרב למציאת פתרון לבעיה? איך? * הדיון ישקף חשיבה ביקורתית אשר התקיימה בין חברי הקבוצה בעת עריכת הממצאים.   **חלק ד – מסקנה.**  הצגת טיעון המתבסס על עיבוד הממצאים שנאספו. נימוק אחד לפחות מסקירת הספרות (ואחד מהבדיקה המעשית.   * מסקנה מוצגת בצורה משכנעת ותורמת להתוויית דרך לפתרון אזרחי לבעיה.   . |
| **הצגת הפתרון**  **עד 5 נק'** | **הפתרון: א.** אזכור הבעיה הנבדקת, ציון מס' פתרונות מעשיים הנותנים מענה לבעיה המבוססים על המסקנות   * **ב.** ניסוח פתרון אפשרי ראשון המוצע לבעיה שנבדקה * **ג.** ניסוח פתרון אפשרי שני המוצע לבעיה שנבדקה * **ד.** בחירת הפתרון המועדף ונימוק הבחירה, הצגת יתרונות וחסרונות שלו על פני הפתרונות האפשריים האחרים. |
| **תוצר**  **עד 5 נק'** | **התוצר**.**-א.** אזכור הבעיה- בחירת תוצר המבטא את הפתרון המעשי לבעיה שנבדקה.  **ב.** הצגת התוצר באמצעותו יועבר רעיון הפתרון וציון הגורם אליו הוא מופנה.  **ג.** נימוק הבחירה בתוצר המוצע בצורה ברורה ומשכנעת.  **ד**. נימוק הבחירה בגורם אליו מופנית הצעת הפתרון.  התוצר מתאים לשינוי הנדרש. |
| **מבט על**  **עד 5 נק'** | * דרך הגשת העבודה: * העבודה מוגשת כחוברת-הדפים מאוגדים בספירלה. * העבודה מוגשת בצורה אסטטית – הגהה, בהירות הניסוח, אחידות של כותרות, אחידות בגופן וכו' * העבודה כוללת את כל הפרטים הטכניים המפורטים בדפי ההנחיות (שער, מבוא, הערות שוליים בסקירה הספרותית, רשימה ,ביבליוגרפית ,נספחים)   הגשת תיקייה חצי שקופה ובה שער ובו הצגת הבעיה, שמות התלמידים בקב' וכל חלקי התהליך שהוגשו למורה+ הערות המורה לכל חלק. |
| **שותפות ושיתוף פעולה קבוצתי בכל שלבי העבודה(בסופה –הגנה על העבודה וציון אישי)**  **עד 20 נק'** | * הוצגה חלוקת עבודה מאוזנת וישימה. * חברי הקבוצה הגיעו מוכנים למפגשים בכיתה, (ולאלו שנקבעו ביניהם )היו שותפים ומעורבים בתהליך. * חברי הקבוצה קיימו מפגשים , שיחות משותפות, ישבו ועבדו. * חברי הקבוצה עמדו בלוחות הזמנים שהוגדרו. * כל אחד מחברי הקבוצה לקח חלק באיתור מקור מידע אחד לפחות.   **כתיבת רפלקציה אישית**   * ברפלקציה הייתה התייחסות לעבודת הצוות, לתרומה האישית של כל תלמיד, לתובנות לגבי שתוף פעולה. * הוצגו לבטים/קשיים. * התבצע תהליך של התבוננות עצמית של כל תלמיד בקבוצה. * התלמיד תאר תהליך של התמודדות ערכית או שינוי עמדות. * ניכרת למידה ובקיאות בבעיה/סוגיה. |

1. שמעוני, גדעון. (1995). **האידיאולוגיה הציונית**, ירושלים: מאגנס, עמ' 84. [↑](#footnote-ref-1)
2. חוק החברות, נלקח מאתר: webdin.haifa.ac.il/aids2/havarot-tagged.doc [↑](#footnote-ref-2)
3. מתוך אתר האינטרנט של ח"כ נחמן שי: http://www.nachmanshai.co.il/?p=850 [↑](#footnote-ref-3)
4. חוק החברות הממשליות. נלקח מאתר: www.knesset.gov.il/review/data/heb/law/kns8\_govtcorp.pdf [↑](#footnote-ref-4)
5. דו"ח המרכז למחקר ומידע של הכנסת, נלקח מאתר: http://www.knesset.gov.il/mmm/doc.asp?doc=m02566&type=pdf [↑](#footnote-ref-5)